hy hy en en hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy az hy uk hy az hy az hy az hy ja hy ja hy ja hy az hy az hy uk hy eo hy ru hy hy hy ja hy hy hy hy hy hy hy hy hy hy hy uk hy ja hy ja hy ja hy hy hy hy hy hy hy ja hy ja hy kn hy kn hy kn hy uk hy hy hy hy hy ja hy uk hy es hy uk hy ar hy ar hy az hy zh hy hy hy hy hy hy hy hy hy hy hy hy hy hy hy en hy hy hy en hy hy hy hy ru hy hy hy hy hy en en hy hy hy hy hy en
Գլխավոր - Մոր և մանկան առողջության պահպանման գիտահետազոտական կենտրոնի (ՄՄԱՊԳՀԿ)
ԲՌՀԲ (Բարձր ռիսկի հղիների բաժանմունք)
Պատիվ ունեմ Ձեզ ներկայացնելու մեր բժշկական հաստատությունը, որը գտնվում է Երևանի կենտրոնում՝ Մաշտոցի պողոտա 22 հասցեում: Այն Հայաստանի հնագույն կլինիկաներից մեկն է` հիմնադրված դեռևս 1931 թվականին: Հիմնադրման պահից մինչ օրս կլինիկայի մշտական ուշադրության կենտրոնում է եղել մանկաբարձության և գինեկոլոգիայի հայրենական դպրոցի զարգացումը, ինչն էլ իր հերթին մեծապես նպաստել է ծննդօգնության ոլորտում բարձրակարգ կադրերի պատրաստմանը:
Եվ պատահական չէ, որ Հայաստանում մանկաբարձության, գինեկոլոգիայի, պերինատոլոգիայի, նորածինների վերակենդանացման և ինտենսիվ բուժման, բժշկական գենետիկայի, վերարտադրողականության վերաբերյալ բոլոր ժամանակակից տեխնոլոգիաներն առաջին անգամ մշակվել և ներդրվել են մեր կենտրոնում:
Այսօր ՄՄԱՊԳՀԿ-ն, շնորհիվ առողջապահության, մասնավորապես, ծննդօգնության ոլորտում երկարամյա և բեղմնավոր աշխատանքի, ունի բժշկական բարձրակարգ հաստատության անբասիր վարկանիշ:
Մեզ մոտ բժշկական օգնությունը, ախտորոշման և խորհրդատվական ծառայությունները մատուցվում են կենտրոնի փորձառու, բժշկական բարձր որակավորում ունեցող աշխատակիցների կողմից: Կենտրոնում աշխատում են գիտության 3 դոկտորներ, բժշկական գիտությունների 20 թեկնածուներ և կենսաբանական գիտությունների 2 թեկնածուներ: Կենտրոնի բժիշկները մշտապես բարձրացնում են իրենց մասնագիտական վարպետությունը,  վերապատրաստվելով Ռուսաստանի Դաշնությունում և այլ երկրներում:
ՄՄԱՊՀԳԿ-ն առաջատարի վարկանիշը ձեռք է բերել ամենօրյա քրտնաջան աշխատանքի շնորհիվ, որի հիմքում ընկած են բարձր արհեստավարժությունը, հիվանդների և նրանց հարազատների նկատմամբ բարեհամբյուր և հարգալից վերաբերմունքը:
Առաջին անգամ Հայաստանում՝ ՄՄԱՊԳՀԿ-ում իրականացվել է
Կոլպոպոեզ (արհեստական հեշտոցի ստեղծման վիրահատություն) սիգմայաձև աղուց
Կրիոբժշկություն (ցածր ջերմաստիճանի կիրառում բուժական նպատակներով, օրինակ՝ արգանդի պարանոցի կրիոդեստրուկցիա (սառնակազմալուծում))
Կեսարյան հատում արգանդի ստորին հատվածում (ներկայումս կիրառվում է ողջ հանրապետությունում)
Հիպերբարիկ օքսիգենացիայի (գերճնշումային թթվածնահարման) կիրառումը մանկաբարձական, գինեկոլոգիական և նեոնատալ (նորածնային) գործելակարգում
Ասեղնաբուժության կիրառումը մանկաբարձական, գինեկոլոգիական գործելակարգում
Համակցված էլեկտրաանալգեզիայի (էլեկտրաանցավազգայություն) կիրառումը մանկաբարձությունում և գինեկոլոգիայում
Կարդիոտոկոգրաֆիկ (պտղի սրտի աշխատանքի և արգանդի կծկողական գործունեության) հսկողություն
Երևան քաղաքի բնածին արատների ռեգիստրի ստեղծում
Արհեստական սերմնավորման ծառայության կազմակերպում՝ սպերմայի (սերմի) բանկի ստեղծմամբ
Վերարտադրողական համակարգի հորմոնների որոշում արյան մեջ ռադիոիմունաբանական մեթոդով
Խորիոնի (թավկենու) բիոպսիա (կենսազննում) և ամնիոցենտեզ (ջրաթաղանթահատում) քրոմոսոմային հիվանդությունների ախտորոշման նպատակով
Հանրապետական բժշկա-գենետիկական կոնսուլտացիայի ստեղծում
Ֆենիլ-ալանինի որոշում արյան մեջ
Մեզի սկրինինգ բնածին ամինոացիդուրայի հայտնաբերման նպատակով
Դեղամիջոցների ներմուծում էնդոլիմֆատիկ (ներավշային) եղանակով մանկաբարձական և գինեկոլոգիական գործելակարգում
Պլազմաֆերեզի կիրառումը նորածինների հեմոլիտիկ (արյունալուծական) հիվանդության ժամանակ
Բուժման գրավիտացիոն մեթոդների կիրառում մանկաբարձական և գինեկոլոգիական գործելակարգում
Ալֆա-ֆետոպրոտեինի որոշում արյան և ամնիոտիկ (հարպտղային) հեղուկի մեջ
Ծննդաբերությունների անզգայացում պերիդուրալ (շուրջկարծրենային) եղանակով
Կորդոցենտեզ՝ պտղի պորտալարի պունկցիա և նրանից արյան արտաքաշում բժշկա-գենետիկական և լաբորատոր հետազոտությունների նպատակով
էքստրեմալ (ծայրահեղ) ցածր քաշով նորածինների խնամքի ապահովում: Այսպես, ծայրահեղ ցածր քաշով (650 գրամ)՝ (երբ ծննդաբերությունը տեղի է ունեցել հղիության 24 շաբաթական ժամկետում) նորածին աղջկա վերակենդանացումը, ինտենսիվ թերապիան և խնամքի 2-րդ փուլը իրականացվել է ՄՄԱՊԳՀԿ-ում և տևել է 3 ամիս: Երեխան կենդանի է:
Սուրֆակտանտի արդյունավետ կիրառման առաջին դեպքերը՝ նորածինների շնչառական դիսթրես-սինդրոմի (բացասական սթրես-համախտանիշ) բուժման նպատակով
Մոր և մանկան համատեղ կենալը նորածինների վերակենդանացման և ինտենսիվ թերապիայի բաժանմունքում
Նորածնի թոքերի պրոլոնգացված (երկարաձգված) (36 օր) արհեստական վենտիլյացիա (օդափոխություն)՝ հետագա առողջացմամբ
Նորածինների պերսիստենտ (գնալով աճող) թոքային հիպերտենզիայի (գերճնշման) բուժում՝ բարձր հաճախականության վենտիլյացիայի կիրառմամբ և նորածինների հետագա առողջացմամբ
Ներարգանդային պտղի սրտի ուռուցքի ախտորոշում, ախտորոշման հաստատում հետծննդյան շրջանում: Նորածինը հետագայում վիրահատվել է "Նորք-Մարաշ" կենտրոնում
Ցիտոգենետիկական լաբորատորիայի գործելակարգում in situ (տեղում) հիբրիդացման (FISH) մոլեկուլային ցիտոգենետիկ (բջջագենետիկական) մեթոդի ներդրում
Առաջին անգամ Հայաստանում ՄՄԱՊԳՀԿ-ի նորածինների վերակենդանացման և ինտենսիվ թերապիայի բաժանմունքում կատարվել է վիրահատություն՝ բոտալյան ծորանի կապում, "Շնչական դիսթրես սինդրոմ, ծայրահեղ ցածր քաշ (900գ)" ախտորոշմամբ անհաս աղջիկ նորածնի մոտ:
Առաջին հղիությունները արտամարմնային բեղմնավորման առաջին հաջողված փորձերից հետո
Արտամարմնային բեղմնավորումից հետո առաջին երեխաների (եռյակ) ծնունդը
ICSI (սպերմատոզոիդի ներցիտոպլազմատիկ ներարկում) մեթոդի կիրառումից հետո առաջին հղիության կայացումը
Առաջին հղիության կայացումը սաղմի ապասառեցումից և արգանդի խոռոչ տեղափոխումից հետո
Առաջին հղիությունը "փոխնակ մայրության" ծրագրի շրջանակներում
Առաջին հղիությունը TESE+ ICSI միջամտությունից հետո (սպերմատոզոիդների արտաքաշումը ամորձու հյուսվածքից և ներմուծումը ձվաբջջի մեջ)
Սաղմի ռեդուկցիայի (ներպատվաստված սաղմերից մի քանիսի արհեստական ոչնչացում)՝ բազմապտուղ հղիությունից խուսափելու նպատակով, առաջին հաջողված փորձը (քառվորյակի դեպքում)
երկվորյակների ծնունդը էմբրիոնների չորս տարվա սառեցումից հետո
Ծննդաբերությունների թիվը՝ շուրջ 260.000, ստեղծման օրից ռեկորդային է եղել 1949թ.՝ 4569 ծննդաբերություն
500-րդ երեխան՝ «Արագիլի» օգնությամբ
Մոր և մանկան առողջության պահպանման գիտահետազոտական կենտրոն (ՄՄԱՊԳՀԿ)
Առողջության փոստարկղ N1– Կեսարյան հատում
Առողջության փոստարկղ N2 – Միոմա
Առողջության փոստարկղ N4 – Սեռական կյանքը հղիության ընթացքում
Առողջության փոստարկղ N5 – Տոքսիկոզ Թունավոր հղիություն
Առողջության փոստարկղ N6 – Անպտղություն
Առողջության փոստարկղ N7 – Արտամարմնային բեղմնավորում
Առողջության փոստարկղ N8 – Գերձայնային հետազոտություն Սոնոգրաֆիա
Առողջության փոստարկղ N9 – Նորածինների խնամք
Առողջության փոստարկղ N10 – Քառաչափ 4D գերձայնային հետազոտություն
Առողջության փոստարկղ N11 – Կրծքագեղձի սքրինինգ Մամոգրաֆիա
Առողջության փոստարկղ N12 – Օստեոպորոզ «համր հիվանդություն»
12 / 04 / 2018
«Գինեկոլոգիայի հրատապ հարցեր» թեմայով գիտաժողով
հրավիրում ենք մասնակցելու «Գինեկոլոգիայի հրատապ հարցեր» թեմայով գիտաժողովի աշխատանքին, որը կկայանա սույն թվականի ապրիլի 19-ին:
26 / 01 / 2018
Մոր եւ մանկան առողջության պահանման կենտրոնում 2 եռյակ կա. մեկը նոր է ծնվել, մյուսին դուրս են գրում (ֆոտո)
Այսօր՝ հունվարի 25-ին, Մոր եւ մանկան առողջության պահանման գիտահետազոտական կենտրոնում եռյակ է ծնվել՝ 2 աղջիկ եւ 1 տղա: Իսկ 2 ամիս առաջ կրկին այստեղ ծնված եռյակը՝ նույնպես 2 աղջիկ եւ 1 տղա, ծննդատնից արդեն դուրս է գրվում:
24-ամյա Արփինե Սամվելյանի եռյակը ծնվել է կեսարյան հատմամբ՝ մինչեւ հղիության 35-րդ շաբաթը. այս երեխաներին արդեն կարելի է գրեթե հասունացած համարել: Տղան կշռում է 2220 գրամ, աղջիկները՝ 2440 եւ 1930 գրամ: Բժիշկների գնահատմամբ՝ նրանց վիճակը բավարար է, սակայն դեռեւս ինտենսիվ խնամքի կարիք ունեն ինտենսիվ թերապիայի բաժանմունքում:
07 / 11 / 2017
«Վագինիտներ և ցերվիցիտներ։ ախտորոշման և բուժման ժամանակակից մոտեցումները» գիտա-գործնական գիտաժողով
Թեժ գիծ`010 53 13 42
Հասցե՝ Հայաստան, Երևան, Մաշտոցի պողոտա 22
Հեռ․՝ 010 53 13 42
Ֆաքս` +(374 10) 53-01-92
Հղում դեպի հին կայք
Designed and developed by Studio One